Maria Vera Naome Flores

Si Marça Vera Naome Flores usa ka magsusulat sa pinulongang Binisayang Sinugboanon. Anak siya ni magsusulat Oliver Flores.

Nagsugod siya pagsulat-sulat sa dihang diha pa sa hayskol. Sagad, mga eskrip sa drama kun play ang iyang gisulat ug gipasundayag usab sa ilang saring.

Sa kolehiyo sa kursong dyurnalismo, nahimo siyang editor sa Sinugboanon sa The Visayanian sa Unibersidad sa Kabisay-an. Kini maoy nakapahimo kaniyang eskolar sa unibersidad.

Sa pagkakaron, gipadagan niya ang kolum 'Teenage Confession' sa Bisaya Magasin. Tigtampohan usab siyag mga sinulat sa lokal nga mga tabloid sa Sugbo.

Usa sa iyang mga sinulat ang "Laing Matang sa Hustisya", usa ka sugilanon nga napatik sa BISAYA Magasin, Marso 29, 2006. Siya usab ang napasidunggan sa maong magasin isip "Labing Masaarong Bag-ong Magsusulat Sa Bisaya" sa tuig 2006.

Mga Pilipinong magsusulat
Mga Sugboanon
Mga magsusulat sa Sinugboanon